Anna Ancher er i dag kendt som lysets og solskinnets maler og som en impressionistisk inspireret kolorist for hvem, det først og fremmest var farver og lys, der havde betydning. Den samtidige, danske maler [[Karl Madsen]] skrev således om Anna: ''“Anna Ancher var i dansk kunst den første, der forstod at fange en solstråle. Når hun lod den lyse ind i de fattige stuer, hvor en blind kone sad ene, fik billederne derved en egen højtidelig vemodsstemning”''.<ref>{{cite book|first=Lise | last= Svanholm | title= Malerne på Skagen, 2001| ISBN= 87-00-68068-0| page= 69}}</ref> Dog var der også en anden og mere alvorlig side af Anna Ancher, hvor billedernes indhold i høj grad spiller en rolle. Her er det kvindernes liv, det handler om – som det formede sig på Anna Anchers tid, men også kvindeliv forstået mere alment og universelt.<ref name=autogeneret2>{{cite web|url=http://skagenskunstmuseer.dk/kunstnere/anna-ancher/|title=Anna Ancher|publisher=[[Skagens Kunstmuseer]]|access-date= 6. juli 2016}}</ref>
Kunst Historie Maleri